Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 1. számú melléklet a 110/2007. (XII. 23.) GKM rendelethez
Paragraph Index: 7189

b) Ha az összhatásfok tényleges értéke nem éri el az a) pontban meghatározott értékeket, akkor a kapcsolt energiatermelésből származó villamos energia éves mennyiségét a következők szerint kell meghatározni, feltéve hogy a berendezés névleges üzemállapotban teljesíti az a) pontban közölt összhatásfok-értékeket: Ekog = Hkog. σ Feltéve, hogy Ekog kisebb mint E ahol: Hkog a kapcsolt energiatermelésből származó hasznos hőenergia mennyisége (itt nem vehető figyelembe például a külön kazánokban termelt hőmennyiség vagy a gőzturbina előtt történő frissgőz-elvétel hőmennyisége), MWh, σ fajlagos kapcsolt villamosenergia-termelési mutató. A kapcsolt energiatermelésből származó villamos energia mennyiségének meghatározásához a tényleges fajlagos villamosenergia-termelési mutatót kell 2007/183. szám alkalmazni. Ha a tényleges fajlagos villamosenergia-termelési mutató értéke nem ismert, úgy annak értékét a c) pontban foglaltak szerint kell meghatározni. Ha a kapcsolt energiatermelő berendezés névleges üzemállapotban sem képes teljesíteni az a) pontban meghatározott összhatásfok értékeket, a megtermelt villamos energia részben sem tekinthető nagy hatásfokú kapcsolt energiatermelésből származó villamos energiának.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes